Nyeste Skilderie af Kiøbenhavn, 1813-01-16
Under 5te Januarii 1813 er udkommen Fundation for Rigsbanken. Dens fuldstændige Jndhold skal leveres i næste Numer, men foreløbigen leveres her følgende Udtog: J 1ste §. hedder det: Vi love og forsikkre for Os og Vore Efterkommere, at aldrig og under ingen Omstændigheder, fra Statens Side skal sættes i Omløb noget ikke rentebærende, paa Jhændehaveren lydende, Repræsentativ, og at i Særdeleshed aldrig skal tillægges nogen Obligation eller andet Papir den Rettighed, at maatte gaae som tvunget Betalingsmiddel, hverken imellem Mand og Mand, eller ved de Kongel. Casser. Ligeledes love Vi, ingensinde at ville privilegere nogen anden Bank eller noget offentligt Jnstitut, under hvad Navn maatte være, til at udgive Papir med deslige Rettigheder, men Rigsbanken skal stedse, saalænge den har Sedler i Omløb, være det dertil berettigede Jnstitut, under de Betingelser, og ved at efterleve de Forskrifter, som denne Vor Fundation indeholder; Rigsbankens oprindelige Fond er en Fordring af 6 PC., i red Sølv, af alle faste urørlige Eiendommes Værdie i Kongerigerne og Hertugdommene. Denne Heftelse kan ikke opsiges fra Bankens Side, men til alle Tider afbetales i det Hele eller tildeels; af de til Reservefonden bestemte 19 Millioner Rbd. forbeholdes til de Kgl. Financer 15 Mill., som en Hielp til overordentlige Udgivter; de øvrige 4 Mill. skulle anvendes til en Laanefond, til Reservefonden skal endvidere henlægges 10 Mill. Rbd. S. V. uopsigelige Obligationer, som Banken har at udstede, samt til hvis Forrentelse og Afdrag den af sine Jndtægter aarligen skal afgive 600,000 Rbd. S. V.; Rigsbanken skal endvidere, med 360,000 Rbd. S. V. aarligen udrede Forrentningen af de Obligationer, som den har at udstede til Jndfrielsen, af den halve Deel af de S. H. Sp. Banksedler, de paa 20 Rdlr. S. H. C. lydende Skatkammer repræsentativer, og de i Følge Patent af 19 Dec. 1800. udstedte Assignationer; 3/4 Dele af Bankens Jndtægter henlægges i inddragne Rbsedler til Tilintetgjørelse, naar og saalænge Sedlernes Cours staaer under Pari. Naar Sedlernes Cours derimod er Pari skal Banken for ovenanførte Beløb af Jndtægterne anskaffe Sølv, som henlægges til dens Fond, for i paakommende Tilfælde at kunne bruges til at forbedre Sedlernes Cours, naar denne skulde fravige Pari. Den øvrige Fjerdedeel af Bankens Jndtægter, gjøres frugtbringende. Naar Banken engang opnaaer, at dens rede Sølvfond staaer i lige Forhold med Massen af dens circulerende Sedler skal den anvende sin hele overskydende Formue til Statsgieldens Afbetaling; Bankens Laanefond maa anvendes til Udlaan paa haandfaaet Pant, saavelsom directe paa faste Eiendomme og til Discontering af Vexler og Vexelobligationer; Banken maa have Felial=Indretninger i de vigtigste Stæder i Kongeriget og Hertugdommene; Banken skal modtage Sedler, som i samme maatte indsættes paa Folium, hvorfra kan til og fraskrives efterhaanden, som den, der har indsat derpaa, anviser til sig selv eller andre; Rigsbanken kan optage Capitaler efter Navne eller Sølvværdie eller til hvad Cours den kan overeenskomme med dem, af hvem der laanes, og maa tilstaae Renter for samme indtil 6 PC. Skulde Rbsedlernes Cours nogensinde vorde noteret til 400 PC. eller mere, da skal Banken ved rentebærende Obligationer indløse en Deel af de i Omløb værende Sedler. De Sedler, som Banken saaledes indfrier, skulle allene henlægges til Tilintetgjørelse eller anvendes til at tilbagekjøbe Bankens Obligationer, under et fordeelagtigere Conrsforhold; Banken skal hvert Aars 1 Febr. og 1 Aug. og for første Gang den 1 Aug. 1813 bestemme og bekjendtgjøre den Cours af Rbsedl. mod virkeligt Sølv, hvorefter i Løbet af det, efter hvert af bemeldte Dage, følgende Halvaar alle i Rbsedl. S. V. anordnede eller betingede Betalinger og Præstationer skulle erlægges og af enhver uvægerligen modtages i Rigsbanksedler. Denne Rigsbankscours skal bestemmes efter Gjennemsnit af de i det næstforløbne Halvaar paa Børsen noterede Cours af Rb. sedlerne mod Banco, hvoraf 27 1/2 Mark udgjør een Mark fiint Sølv; Bankcoursen skal stedse sættes paa de Summer, som gaae op med 25, mindre Forskjellighed maa ikke komme i Betragtning, og Gjennemsit af Børscoursen maa give det Resultat, at den er i det mindste 37 1/2 Rbd. slettere end den sidst bestemte Bankcours, førend denne kan sættes 25 Rbd. slettere. Pari mellem Rb. dalerne og Banco er efter Myntfoden 200. Først naar Børscoursens Gjennemsnit i et Halvaar er 237 1/2, maa Bank coursen sættes til 225, og naar hiin længere hen skulde gaae til 262 1/2, bliver den 250 o. s. v. Bliver Børscoursens Gjennemsnit igjen bedre, f. Ex. under 262 1/2, saa gaaer Bankcoursen tilbage til 225, og naar Børscoursen er gaaet under 237 1/2 gaaer Bankcoursen til Pari; dersom den bankbestemte Cours af R. sedlerne imod Formodning skulde blive noteret til 400 PC. eller derover, da vil Hs. Maj., til Rigsbankens Bedste, paabyde en Afgivt af al forarbeidet Sølv, paa den Maade, som nøiere skal vorde bestemt.